Die dag se oes. | vuurklip
Skokkende Nuus! →
March 7, 2015 · 10:30 pm	↓ Jump to Comments
Die dag se oes.
Hier naby ons is daar ‘n ou uitgewerkte gruisgat wat nou deur ‘n skietklub en verskeie ander instansies gebruik word om van hulle frustrasies ontslae te raak – of dalk om hulle aggressiewe neigings aan te hits. Hier word naamlik geskiet, en geskiet en nogmaals geskiet.
Ons gereëlde draf- en staproete loop langs die hoofweg tussen Simonstad en Vishoek en deels onderkant die gruisgat. Soms klink dit soos die Boereoorlog all over again.
Vandag se oes
Nou gebeur dit dat feitlik op elke staptog, ek een of meer koeëls optel. My versameling beloop reeds sowat ‘n kilogram of twee met ‘n paar honderd eksemplare.
Hoe de joos kry die skieters dit reg dat soveel koeëls in die straat en op die sypaadjie beland. As ek eendag ophou blog moet jy weet een van die skerwe het my getref.
5 responses to “Die dag se oes.”	scrapydotwo	March 8, 2015 at 9:07 am	Dit is beslis nie baie veilig nie! Wees mar versigtig
Reply	Sparkle	March 9, 2015 at 6:20 am	Sjoe, dis omtrend naby die dorp. Van daardie koels lyk nogals ook of dit uit die Anglo Oorlog kan kom. (Wat weet ek nou tog van sulke goeters af, kan skaars kettie skiet!)
Reply	Tannie Frannie	March 9, 2015 at 11:20 am	Link vir my na ‘n gevaarlike roete daardie.
Reply	Xena Phoenix	March 30, 2015 at 10:20 am	Dit is beslis nie veilig nie en moet dalk onder die stadsraad se aandag gebring word. Voordat iemand of ‘n dier per ongeluk dood geskiet word. Ek het niks teen vuurwapens nie, mits die gebruik verantwoordelik is. In hierdie geval is dit nie verantwoordelik nie.
Reply	vuurklip	March 30, 2015 at 11:02 am	Ons het dit aan die polisie gerapporteer – ‘n offisier het gaan loer en laat weet “daar is niks om oor bekommerd te wees nie”.
Net gister was my oes weer vyf koeëls …